# data[].attributes.body
AHLI KUMPULAN 4 :

# data[].attributes.body
4. Mempengaruhi Gaya Hidup dan Pemikiran Generasi Muda

AJL35 memberikan kesan yang besar terhadap gaya hidup dan pemikiran generasi muda melalui persembahan seni yang kreatif dan penuh dengan mesej.

Setiap lagu yang dipersembahkan bukanlah sekadar hiburan semata-mata, malah ia juga turut menyampaikan tentang nilai-nilai kemanusiaan, emosi dan semangat perjuangan tentang realiti kehidupan.

Generasi muda mudah terinspirasi dengan keberanian artis yang mengekspresikan diri, gaya persembahan yang hebat dan semangat yang positif dalam menghadapi cabaran sosial.

Konsep muzik dan fesyen yang ditampilkan juga turut mempengaruhi cara mereka mengekspresikan diri.

AJL35 ini merupakan platform penghargaan seni, menjadi pentas hiburan dan membentuk cara generasi muda berfikir dan lebih menghargai seni sebagai alat penyatuan masyarakat serta penyampaian mesej yang sangat bermakna.

# data[].attributes.body
4. Bagaimanakah cara yang terbaik untuk memupuk perpaduan dalam kalangan masyarakat melalui seni dan hiburan?

Cara yang terbaik untuk memupuk perpaduan adalah dengan memperkukuhkan peranan seni dan hiburan sebagai wadah penyatuan rakyat tanpa mengira kaum, usia dan latar belakang.

Program seperti AJL35 ini dapat menunjukkan bahawa muzik dan persembahan boleh menjadi jambatan.

Hal ini bertujuan untuk menanam nilai toleransi, saling menghormati, memahami dan menghargai antara satu sama lain.

Penganjuran acara seni yang melibatkan pelbagai generasi dan budaya dapat mengeratkan hubungan antara satu sama lain dan media massa pula berperanan untuk mengetengahkan karya yang membawa mesej keharmonian serta kasih sayang.

Melalui sokongan yang berterusan daripada kerajaan dan badan kebudayaan, seni menjadi hiburan dan medium yang penting untuk mengukuhkan semangat perpaduan serta membentuk masyarakat hidup dalam suasana yang aman dan harmoni.

Rujukan:

Faris Naqib. (2014 September 27). Aktiviti 4 – Industri Hiburan Sebagai Mekanisme Pemupukan Jalinan Hubungan Dalam Kalangan Masyarakat Pelbagai Budaya di Malaysia. https://www.openlearning.com/content/542590571303f272299a35b0/

# data[].attributes.body
4. ISU SEMASA: ISU PERPADUAN DAN KEBERSAMAAN RAKYAT

Persembahan lagu “Belenggu Rindu” daripada Wany Hasrita dan Datuk Jamal Abdillah.

Dalam persembahan lagu “Belenggu Rindu” di AJL35 telah menunjukkan tentang keindahan kerjasama antara dua penyanyi itu.

Ianya juga adalah dari generasi yang berbeza. Gabungan suara Wany Hasrita dan Datuk Jamal Abdillah ini dapat menunjukkan kekuatan vokal dan melambangkan keharmonian serta saling menghormati dalam dunia seni seperti dalam AJL35 ini.

Melalui ekspresi dan interaksi mereka di pentas, kedua-dua penyanyi mampu menyampaikan emosi rindu dan kasih yang penuh dengan kelembutan dan menggambarkan nilai perpaduan dan kebersamaan.

Ia dapat menyatukan masyarakat tanpa melihat perbezaan dari segi usia atau latar belakang masing-masing.

Perpaduan masyarakat kadangkala ianya agak tercabar. Hal ini disebabkan oleh perbezaan budaya, gaya hidup dan generasi.

Persembahan AJL35 menjadi platform bagi menyatukan rakyat melalui minat yang sama terhadap seni dan muzik.

Lagu duet seperti “Belenggu Rindu” menjelaskan tentang nilai kerjasama, toleransi dan penghargaan antara generasi, mengingatkan masyarakat betapa pentingnya untuk setiap individu saling menghormati antara satu sama lain dan sentiasa bekerjasama.

Keserasian suara Wany Hasrita dan Jamal Abdillah telah menunjukkan bahawa perpaduan rakyat boleh wujud dan kukuh walaupun ianya berbeza dari segi usia dan latar belakang.

Ia dapat mengingatkan bahawa perpaduan adalah wujud dalam konteks politik atau sosial formal.

Ia juga merupakan penghargaan dalam kehidupan seharian terhadap seni, budaya dan hubungan antara sesama manusia.

Rujukan:

Ridzuan Abdul Rahman. (2020 Disember 16). Jamal Abdillah Bangga Jadi Satu-Satunya Warga Emas Layak ke AJL35.

https://www.hmetro.com.my/amp/rap/2020/12/653856/jamal-abdillah-bangga-jadi-satu-satunya-warga-emas-layak-ke-ajl35

# data[].attributes.body
4. PERANAN MEDIA SEBAGAI PEMBENTUK PEMIKIRAN

Dalam konteks falsafah ideologi, media memainkan peranan yang sangat besar sebagai satu alat yang mampu membentuk cara masyarakat berfikir, beremosi dan menilai sesuatu isu. Seterusnya, AJL35 ini merupakan sebagai salah satu program hiburan yang terbesar di Malaysia. Ia merupakan pentas pertandingan lagu dan wadah penyebaran nilai, ideologi serta cara pemikiran kepada penonton. Oleh itu, melalui lirik, persembahan dan penceritaan lagu, media seperti AJL35 akan mempengaruhi cara untuk memahami isu sosial, emosi manusia dan budaya.

Sebagai contoh, lagu-lagu yang dipersembahkan dalam AJL35 telah menyampaikan pelbagai mesej dan ideologi yang tersendiri. Lagu “Gila”yang dipersembahkan oleh Kaka Azraff, Noki dan Loca B menyampaikan mesej tentang realiti kehidupan moden yang penuh dengan tekanan emosi dan perjuangan dalam menghadapi kekeliruan diri. Justeru itu, media melalui siaran ini memberi ruang kepada masyarakat untuk berfikir tentang isu kesihatan mental, kekuatan emosi dan ketabahan diri. Dengan cara ini, media berperanan untuk mendidik dan membentuk pemikiran masyarakat supaya lebih terbuka dan empati terhadap isu-isu seperti ini.

⁠Selain itu, AJL35 mempengaruhi cara masyarakat untuk menilai seni dan budaya tempatan. Persembahan yang kreatif, penggunaan teknologi moden dan gaya artis yang berani menunjukkan bagaimana media dapat mengubah persepsi masyarakat terhadap nilai keindahan dan identiti seni Malaysia. Oleh itu, ia telah membuktikan bahawa media merupakan hiburan, penyampaian maklumat dan cara kita berfikir serta memahami tentang dunia.

Secara keseluruhannya, melakui perspektif falsafah ideologi, AJL35 ini telah memperlihatkan betapa kuatnya pengaruh media dalam membentuk pemikiran dan sikap masyarakat. Seterusnya, setiap lagu yang dipersembahkan dan mesej yang disampaikan dapat membawa nilai yang boleh menggerakkan minda dan membentuk ideologi generasi pada masa kini.

# data[].attributes.body
3. PENGHAYATAN EMOSI DAN KEINDAHAN VOKAL

Dalam konteks falsafah estetika, AJL35 merupakan sebuah pertandingan muzik dan satu karya seni persembahan yang penuh dengan nilai keindahan dari pelbagai aspek. Antaranya ialah dari segi emosi, vokal, pencahayaan dan penceritaan melalui lagu.

Dari segi penghayatan emosi dalam AJL35 ini, persembahan lagu “Gila” nyanyian daripada Kaka Azraff bersama Noki dan Loca B yang menggambarkan perjuangan seseorang yang sedang menghadapi tekanan dan kekeliruan dalam mencari ketenangan diri. Seterusnya, melalui persembahan daripada mereka, penonton dapat merasai emosi yang tegang dan jiwa yang memberontak. Kaka Azraff menyampaikan lagu ini dengan suara yang lantang dan penuh semangat. Dengan ini, ia menunjukkan bahawa sedang meluahkan kemarahan dan perjuangan seorang wanita yang cuba melawan perasaannya yang tidak senang, manakala Noki pula menambahkan lapisan perasaan yang lebih mendalam dengan gaya rap yang tegas dan bertenaga. Dengan gabungan ini dapat menjadikan keseluruhan persembahan terasa hidup.

⁠Dari segi keindahan vokal dalam lagu ini menonjol kerana sifat keberanian daripada Kaka Azraff yang menggunakan ton suara yang kuat dan penuh kawalan. Keindahan ini bukan datang daripada kelembutan tetapi pada kekuatan dan ketegasan suaranya yang dapat menggambarkan kekuatan dalaman seorang wanita itu, manakala rap daripada Noki dan Loca B dapat memberikan keseimbangan antara tenaga dan makna. Oleh itu, dua dunia yang berbeza ini dapat menjadikan satu persembahan yang harmoni. Dari sudut falsafah estetika, keindahan seperti ini menunjukkan bahawa seni tidak semestinya lembut atau tenang, malah ia juga boleh wujud dalam bentuk yang penuh dengan keberanian, tenaga dan penuh dengan kejujuran emosi.

Secara keseluruhannya, persembahan “Gila” ini dapat memperlihatkan bagaimana emosi dan vokal boleh menghasilkan keindahan yang bermakna. Seterusnya, melalui kekuatan suara, tenaga persembahan dan penghayatan yang jujur, lagu ini berjaya membawa penonton untuk merasai keindahan seni daripada perasaan manusia sendiri. Oleh itu, ia juga membuktikan bahawa keindahan tidak hanya datang dalam bentuk ketenangan, malah ia juga turut datang dalam keberanian dan perjuangan untuk meluahkan isi hati.

# data[].attributes.body
ETIKA DALAM FALSAFAH ESTETIKA

Merujuk kepada nilai moral yang terdapat dalam seni dan keindahan. Seni bukan hanya sekadar bentuk hiburan atau hasil kreativiti semata-mata, tetapi juga cerminan nilai dan daya pemikiran manusia.

Etika dalam falsafah estetika juga mengajar bahawa keindahan sejati datang daripada nilai moral bukan hanya daripada bentuk atau rupa.

Antara persoalan etika yang timbul:

Apakah peranan seni dalam kehidupan manusia?

Seni memainkan peranan penting dalam kehidupan manusia kerana ia menjadi medium untuk meluahkan perasaan dan menyampaikan nilai moral.

Bagaimanakah seni mencerminkan nilai, budaya dan identiti masyarakat?

Seni menjadi cerminan kepada cara hidup dan nilai oleh sesebuah masyarakat. Melalui bentuk, warna, irama dan gaya persembahan, seni memperlihatkan keunikan budaya serta identiti bangsa yang berbeza dan pelbagai.

# data[].attributes.body
2. Mengukuhkan Perpaduan

AJL 35 turut memainkan peranan penting dalam mengukuhkan perpaduan masyarakat melalui seni muzik. Pertandingan ini menghimpunkan artis, pereka fesyen dan pemuzik daripada pelbagai kaum, agama dan latar budaya, sekali gus mencerminkan keharmonian serta kepelbagaian identiti masyarakat Malaysia.

Terdapat kempen positif iaitu Ronald McDonald House Charities Malaysia yang digerakkan bersempena AJL 35 bagi mengajak masyarakat berganding bahu menentang wabak COVID-19 serta membantu golongan yang kurang berkemampuan.

# data[].attributes.body
3. Kebebasan dan Keterbukaan

Sampai tahap manakah kebebasan bersuara boleh diamalkan tanpa menjejaskan nilai kesopanan dan kesusilaan?

Isu ini sering timbul apabila kebebasan yang tidak disertai rasa tanggungjawab kadangkala digunakan secara berlebihan sehingga dapat menyinggung sensitiviti kaum atau agama. Oleh itu, keadaan ini boleh mencetuskan ketegangan dan perpecahan dalam masyarakat.

4. Keadilan dan Kesamarataan

Adakah prinsip keadilan dapat diamalkan dalam setiap lapisan masyarakat?

Masih ada persoalan tentang keadilan politik, sosial dan ekonomi. Terutamanya, apabila terdapat jurang antara kaum atau golongan kaya dan miskin.

5. Peranan Agama dan Moral

Bagaimanakah agama berperanan dalam memperkukuhkan nilai etika dalam Rukun Negara?

Agama seharusnya menjadi tunjang utama dalam membentuk moral dan keperibadian rakyat. Namun, cabarannya adalah bagaimana untuk memastikan nilai-nilai agama terus diamalkan dalam dunia moden yang semakin terbuka dan kompleks.

# data[].attributes.body
ETIKA DALAM FALSAFAH RUKUN NEGARA

Ia merujuk kepada nilai moral dan prinsip kehidupan yang menjadi panduan dalam membentuk masyarakat yang berdisiplin, berakhlak dan bertanggungjawab.

Lima prinsip utama Rukun Negara bukan hanya sekadar laungan semata-mata tetapi menjadi asas terhadap pembentukan etika nasional yang menggalakkan rakyat untuk hidup dengan jujur, saling menghormati antara satu sama lain dan sentiasa bekerjasama demi kebaikan bersama.

Antara persoalan etika yang timbul :

1. Nilai Kejujuran dan Tanggungjawab

Adakah rakyat mengamalkan nilai kejujuran dan tanggungjawab dalam kehidupan seharian seperti yang telah ditekankan dalam Rukun Negara?

Hakikatnya, masih ada individu yang mementingkan diri sendiri dan mengabaikan tanggungjawab terhadap masyarakat dan negara. Oleh sebab itu, sikap sebegini telah menyebabkan berlakunya rasuah dan penyalahgunaan kuasa.

2. Penghayatan Prinsip Moral

Adakah masyarakat memahami dan menghayati prinsip Rukun Negara atau hanya sekadar menghafalnya tanpa pengamalan?

Kelemahan dalam penghayatan nilai ini telah menyebabkan segelintir rakyat kurang menghormati undang-undang, bersikap kasar atau tidak sopan dan tidak mampu mengekalkan semangat perpaduan yang menjadi tunjang keharmonian negara.

# data[].attributes.body
HUBUNGAN DENGAN MASYARAKAT

Persoalan:

Bagaimanakah Falsafah Rukun Negara membantu membentuk masyarakat yang bersatu padu dan berakhlak mulia dalam kehidupan seharian?

Jawapan:

Falsafah Rukun Negara merupakan peranan yang penting dalam membentuk masyarakat yang harmoni, saling menghormati dan bertanggungjawab antara satu sama lain.

Melalui lima prinsip utamanya, iaitu:

1. Kepercayaan kepada Tuhan

2. Kesetiaan kepada Raja dan Negara

3. Keluhuran Perlembagaan

4. Kedaulatan Undang-undang

5. Kesopanan dan Kesusilaan

Rakyat dibimbing untuk sentiasa mengamalkan nilai-nilai murni dalam kehidupan seharian dan hidup dalam suasana yang aman, berdisiplin dan bertanggungjawab terhadap negara.

Prinsip ini dapat membantu masyarakat untuk belajar menghargai perbezaan, berfikir secara matang dan menjaga keharmonian dalam masyarakat.

Selain itu, Falsafah Rukun Negara turut membantu untuk membentuk akhlak dan peribadi yang baik dengan menekankan kepentingan moral dan etika dalam setiap tindakan.

Contohnya, prinsip Kesopanan dan Kesusilaan yang mengajar rakyat supaya sentiasa berkelakuan baik, berbudi bahasa dan menghormati orang lain.

Jika nilai ini sentiasa diamalkan dan diterapkan dalam diri, ia dapat menjadikan masyarakat akan lebih bersatu, hidup harmoni dan mengelak konflik sosial.

Dari sudut yang lebih luas, penghayatan terhadap Rukun Negara dapat memperkukuhkan semangat patriotisme dan rasa cinta terhadap tanah air.

Apabila setiap individu memahami dan mengamalkan nilai-nilai dalam Rukun Negara ini, negara akan menjadi lebih stabil dan sejahtera.

Falsafah juga menjadi panduan hidup untuk membentuk masyarakat yang berakhlak, bertanggungjawab dan seimbang dari segi rohani, moral dan sosial.

# data[].attributes.body
1. Siapakah yang berperanan dalam menangani masalah tekanan ekonomi dan beban hidup ?

Peranan Keluarga perlu menjadi sistem sokongan pertama dalam menghulur bantuan, mendengar dan manasihati ahli keluarga yang mempunyai masalah dalam ekonomi dan beban hidup. Jangan biarkan mereka keseorangan tanpa pihak sandaran.

Peranan Komuniti boleh mengadakan program kutipan derma kepada golongan yang memerlukan atau hidupkan suasana tolong menolong antara satu sama lain. contoh berkongsi makanan dengan jiran-jiran. Ia dapat menghidupkan suasana jiran tentangga yang baik dan aman dengan orang sekeliling tanpa mengira siapa.

Peranan Kerajaan pula berperanan menstabilkan ekonomi dengan mengawal harga barang, mewujudkan peluang pekerjaan dan menyalurkan bantuan kewangan bersasar kepada golongan berpendapatan rendah.

Peranan Diri sendiri perlulah bijak dalam mengurus uwang dan mengawal pembelian. Latih diri untuk pandai membezakan keperluan dan kehendak. Jangan mudah berputus asa dengan Rezeki Allah. Ingatlah bahawa setiap masalah ada jalan penyelesian.

Rujukan:

https://www.sinarharian.com.my/article/690323/khas/pendapat/kaedah-atasi-masalah-kesihatan-mental

https://www.bharian.com.my/rencana/komentar/2022/11/1023106/kerajaan-stabil-bolehkan-rakyat-atasi-kemurungan-ekonomi

# data[].attributes.body
ASPEK UTAMA

1. Keindahan

Falsafah estetika menekankan usaha manusia untuk memahami dan menghargai keindahan dalam seni, alam dan kehidupan seharian.

Keindahan bukan hanya sekadar untuk dilihat dengan mata, malah ia juga dari apa yang dirasai dan difahami melalui perasaan serta pemikiran manusia.

2. Keseimbangan dan harmoni

Keindahan wujud apabila sesuatu karya atau perkara mempunyai susunan yang seimbang dan harmoni. Contohnya, warna, bentuk dan bunyi yang tersusun dengan seimbang.

Dalam kehidupan juga menggambarkan tentang keseimbangan antara emosi dan akal serta ianya dianggap sebagai satu bentuk keindahan.

3. Ungkapan emosi dan nilai kemanusiaan

Seni menjadi cara manusia untuk meluahkan perasaan, pengalaman hidup dan menyampaikan mesej tentang kehidupan. Contohnya, kasih sayang, perjuangan, kesedihan atau keadilan.

4. Hubungan antara seni dan kehidupan

Estetika melihat seni sebagai sebahagian daripada kehidupan.

Keindahan dapat dilihat melalui cara berfikir, tindakan, budaya dan cara manusia menghargai alam serta hubungan sesama manusia.

# data[].attributes.body
2. ISU SEMASA: TEKANAN EKONOMI DAN BEBAN HIDUP

Kenaikan kos sara hidup masa kini menjadi faktor utama

Ramai individu berdepan tekanan akibat beban kewangan seperti harga barang yang semakin tinggi, hutang yang bertambah serta kesukaran mendapatkan pekerjaan.

Dalam Lagu “Gila” ada menyentuh tentang isu kesihatan mental dan tekanan sosial yang dihadapi individu akibat tekanan emosi dan pandangan negatif.

Lagu “Baik Semula” pula membawa mesej positif agar masyarakat terus tabah dan bangkit semula selepas melalui tekanan hidup.

Rujukan :

https://www.sinarharian.com.my/article/716792/suara-sinar/analisis-sinar/kesihatan-mental-isu-serius-di-malaysia

https://harakahdaily.net/2025/07/kerajaan-tak-berhati-perut-punca-tekanan-ekonomi/

# data[].attributes.body
1. Meningkatkan kesedaran sosial dan nilai kemanusian.

Lagu-lagu yang dipertandingkan di AJL35 membawa mesej dan moral untuk membuka ruang kepada masyarakat untuk merenung isu semasa serta nilai kehidupan.

Penonton bukan sahaja terhibur, tetapi turut dididik tentang nilai kemanusiaan dan empati tentang pentingnya perpaduan dan kasih sesama masyarakat.

Disebabkan AJL35 berlansung sewaktu pandemik, ia mengingkatkan penonton tentang kehilangan, cabaran sosial dan pentingnya saling memahami.

# data[].attributes.body
3. Apakah langkah yang boleh diambil untuk menyokong dan memulihkan industri kreatif selepas pandemik COVID-19?

Pandemik COVID-19 telah memberi kesan besar terhadap industri kreatif di Malaysia apabila banyak aktiviti seni dan hiburan terhenti akibat pelaksanaan Perintah Kawalan Pergerakan (PKP). Oleh itu terdapat beberapa langkah yang boleh diambil iaitu

Meningkatkan sokongan kewangan dan dana khas kepada penggiat seni.

Kerajaan menyediakan geran, subsidi dan bantuan khas seperti Creative Industry Recovery Grant bagi membantu artis, penerbit dan tenaga produksi tempatan.

Menggalakkan penggunaan platform digital dan konsert maya.

Galakkan artis mengadakan konsert maya, tayangan digital dan kandungan atas lain.

Norma baharu mengubah cara masyarakat berhibur, menggunakan platform digital membolehkan seni terus hidup dan menjangkau audiens global tanpa batasan fizikal.

Rujukan:

anne. (2022, August 10). MALAYSIA GLOBAL BUSINESS FORUM TO SUPPORT CREATIVE ECONOMY IN POST-COVID-19 RECOVERY | Malaysia Global Business Forum. Malaysia Global Business Forum. https://www.malaysiaglobalbusinessforum.com/mgbf-post/malaysia-global-business-forum-to-support-creative-economy-in-post-covid-19-recovery/

‌

https://www.facebook.com/thevibesnewsmy. (2025, August 20). Nation’s creative industry poised for global breakthrough, says Communications Minister. The Vibes. https://www.thevibes.com/articles/news/111800/nations-creative-industry-poised-for-global-breakthrough-says-communications-minister

‌

# data[].attributes.body
1. ISU SEMASA : NORMA BAHARU DAN PANDEMIK COVID 19

Persembahan semasa norma baharu dan pandemik COVID-19 dilakukan tanpa kehadiran penonton, hanya kru serta peserta dibenarkan hadir.

Ini menunjukkan bagaimana industri hiburan menyesuaikan diri dalam norma baharu menggunakan teknologi, siaran lansung dan platform digital untuk memastikan acara terus berlansung.

Untuk mana-mana artis yang disahkan positif COVID-19 perlu digantikan bagi menjaga keselamatan semua pihak.

Ini memperlihatkan tanggungjawab sosial dan kesedaran kesihatan awam dalam penggiat seni.

Berita Harian - "Anugerah Juara Lagu Ke-35 ditunda ekoran PKP" menjelaskan bahawa acara ini ditangguhkan beberapa kali disebabkan perintah kawalan pergerakan (PKP)

Walaupun begitu, pihak penganjur tetap berusaha mencari jalan untuk meneruskan dalam keadaan yang selamat.

Lagu seperti "Baik Semula' nyanyian Faizal Tahir menjadi simbol pengharapan dan kebangkitan semula selepas melalui waktu-waktu yang sukar.

Kesimpulannya, AJL35 menjadi cerminan realiti norma baharu di Malaysia dan menunjukkan bagaimana masyarakat dan industri hiburan menyesuaikan diri dalam keadaan luar biasa.

Menggambarkan semangat ketahanan, kebersamaan dan kreativiti rakyat Malaysia dalam menghadapi cabaran pandemik.

Ini menunjukkan pandemik mungkin mengubah cara hidup, tetapi tidak memadamkan semangat manusia untuk terus bangkit dan berkarya.

Rujukan:

Omar, A. (2021, March 19). #Showbiz: Fresh vibes at “new normal” AJL35. NST Online; New Straits Times. https://www.nst.com.my/lifestyle/groove/2021/03/675120/showbiz-fresh-vibes-new-normal-ajl35

‌

Chua, D. (2021, March 9). #Showbiz: AJL35 artistes tested positive for Covid-19 will be replaced. NST Online; New Straits Times. https://www.nst.com.my/lifestyle/groove/2021/03/672424/showbiz-ajl35-artistes-tested-positive-covid-19-will-be-replaced

‌

cue. (2021, January 12). Anugerah Juara Lagu Ke-35 ditunda ekoran perintah kawalan pergerakan, Berita Gaya Hidup - Beritaharian.sg. BeritaHarian. https://www.beritaharian.sg/gaya-hidup/anugerah-juara-lagu-ke-35-ditunda-ekoran-perintah-kawalan-pergerakan

‌

Siti Syahidah. (2021, January 12). AJL35 Bakal Berlangsung Tanpa Kehadiran Penonton. Glam Malaysia. https://glam.my/gaya-hidup/ajl35-bakal-berlangsung-tanpa-kehadiran-penonton/

‌

‌

# data[].attributes.body
3. ISU SOSIAL DAN KESEDARAN MASYARAKAT

Dari sudut falsafah ideologi, AJL35 bukan sekadar rancangan hiburan tetapi ia merupakan medium yang mencerminkan pemikiran, nilai dan kesedaran sosial masyarakat moden. Dalam konteks seni dan hiburan, falsafah ini melihat bagaimana karya seni seperti lirik lagu atau persembahan itu dapat mempengaruhi kesedaran sosial dan cerminan realiti kehidupan. Seni dianggap alat pendidikan dan refleksi kepada masyarakat. Dapat dilihat dengan jelas dalam rancangan AJL35, banyak persembahan yang membawa mesej ideologi dan kesedaran sosial yang kuat. Sebagai contoh,

Selain itu, persembahan Aina Abdul melalui lagu Semalam memperlihatkan perjuangan dalaman seseorang individu yang berdepan dengan kehilangan dan juga trauma. Ia menggambarkan kekuatan jiwa wanita serta penerimaan terhadap realiti kehidupan sebenar.

Kesimpulannya, AJL35 merupakan sebuah platform yang memperlihatkan bagaimana seni dan falsafah ideologi saling berkait dalam membentuk menyatukan masyarakat melalui mesej-mesej yang bermakna.

# data[].attributes.body
4. KESEIMBANGAN ANTARA HIBURAN DAN SENI

Falsafah estetika dapat dikaitkan dengan rancangan televisyen Anugerah Juara Lagu ke 35 (AJL35) kerana program ini menonjolkan kesimbangan antara hiburan dan nilai seni dalam industri muzik tempatan. AJL35 bukan sekadar pertandingan lagu, namun merupakan program keindahan seni muzik, kreativiti persembahan dan ekspresi emosi yang ditonjolkan oleh artis yang dapat dinikmati oleh masyarakat. Dari sudut estetika, AJL35 memperlihatkan bagaimana seni muzik mampu menyentuh perasaan dan membangkitkan penghargaan terhadap keindahan bunyi, lirik lagu dan persembahan. Walaupun rancangan ini bersifat hiburan, ia tetap mengekalkan nilai seni yang tinggi melalui pemilihan lagu-lagu yang berkualiti serta persembahan yang kreatif dan juga mempunyai makna tersendiri. Dalam konteks falsafah estetika, AJL35 berjaya menunjukkan bahawa keindahan yang sebenar tidak bergantung pada populariti sahaja, namun pada keseimbangan antara mesej, emosi dan nilai seni yang disampaikan kepada masyarakat. Ini telah membuktikan bahawa hiburan yang berteraskan estetika dapat membina jiwa, cerminan budaya dan memperkukuhkan ekspresi terhadap seni dalam masyarakat.

Contohnya, Aina Abdul dengan lagu Semalam menonjolkan keindahan estetika melalui vokal yang penuh emosi, lirik yang mendalam dan busana yang mempunyai simbolik menggambarkan emosi dalam persembahan sejajar dengan nilai estetika yang menggabungkan keindahan luaran dan dalaman.

Kesemua ini menunjukkan bahawa AJL35 bukan sekadar rancangan televisyen hiburan semata-mata, namun satu pentas yang memartabatkan seni muzik sebagai bentuk ekspresi estetika. Setiap penonton dapat menghargai keseimbangan antara hiburan, mesej dan juga keindahan seni melalui setiap persembahan.

# data[].attributes.body
2. IDEOLOGI SEMANGAT DAN PERJUANGAN

AJL 35 bukan hanya sekadar pertandingan dan persembahan hiburan semata-mata, namun ia mampu menjadi platform penting yang memperlihatkan semangat perjuangan para artis dan penggiat seni tanah air dalam menghargai serta memperjuangkan nilai seni muzik melalui pelbagai bentuk penyampaian kreatif.

Melalui persembahan AJL 35, banyak lagu yang membawa ideologi semangat dan perjuangan. Lagu-lagu seperti Gemilang, Baik Semula dan Gila merupakan lagu yang mempunyai nilai semangat dan perjuangan. Setiap lirik yang dinyanyikan bukan sekadar hiburan, tetapi penuh dengan makna perjuangan, semangat dan nilai kemanusiaan yang mendalam.

Selain itu, semangat perjuangan para penyanyi dan pemuzik turut terserlah apabila mereka memberikan persembahan terbaik kepada penonton walaupun dalam era pandemik covid 19 yang melanda negara Malaysia.

Secara keseluruhannya, AJL 35 mencerminkan ideologi perjuangan dan semangat bukan sahaja melalui karya seni, tetapi juga melalui semangat yang diberikan. Ia menggambarkan bahawa semangat dan perjuangan adalah cara dan usaha yang terbaik dalam mengangkat martabat seni tanah air.

# data[].attributes.body
KRITIKAN DAN CABARAN FALSAFAH ESTETIKA

1. Subjektiviti citarasa

Kritikan utama ialah pandangan bahawa estetika terlalu subjektif, setiap manusia mempunya citarasa, latar belakang budaya dan pengalaman yang berbeza dalam menilai keindahan. Apa yang dianggap indah oleh seseorang, mungkin tidak dihargai oleh orang lain. Hal ini menyebabkan sukar untuk menetukan keindahan tersebut standard atau ukuran yang sejagat.

2. Pengaruh budaya dan pengalaman

Selain itu, cabaran besar dalam masyarakat kini ialah pengaruh komersialisasi seni dan budaya. Keindahan sering dinilai berdasarkan nilai material dan populariti, bukan lagi nilai moral atau mesej yang ingin disampaikan. Fenomena ini menjadikan seni dan estetika kehilangan makna asalnya sebagai medium mendidik jiwa dan menyampaikan nilai kemanusiaan.

3. Kemajuan teknologi dan pengaruh media sosial

Tambahan pula, kemajuan teknologi dan pengaruh media sosial turut membawa cabaran dan kritikan apabila keindahan sering dipaparkan secara luaran sahaja. Masyarakat lebih menilai sesuatu hanya berdasarkan rupa atau trend semata-mata. Ini melemahkan keupayaan manusia untuk menghargai keindahan yang bersifat mendalam, intelektual dan rohani.

# data[].attributes.body
HUBUNGAN DENGAN MASYARAKAT

Persoalan :

Bagaimana falsafah estetika membantu manusia menghargai keindahan dalam kehidupan seharian?

Jawapan :

Falsafah estetika membantu manusia menghargai keindahan dalam kehidupan seharian dengan membimbing mereka melihat nilai seni dan keindahan bukan hanya pada rupa fizikal, tetapi ia juga makna dan perasaan yang tersirat. Melalui pemahaman estetika, seseorang belajar untuk menilai sesuatu dengan lebih mendalam. Contohnya menghargai keindahan alam, muzik, bahasa atau tingkah laku yang baik sebagai sebahagian daripada seni kehidupan.

Dalam Diri Manusia :

1. Membentuk jiwa yang halus dan pemikiran kreatif.

Falsafah estetika mengajar manusia menghargai keindahan dengan hati dan minda yang terbuka

2. Menghargai keindahan dari sudut moral dan emosi.

Keindahan bukan hanya pada rupa fizikal, tetapi pada nilai seperti kasih sayang, kejujuran dan keikhlasan

3. Meningkatkan keseimbangan rohani dan emosi

Menghargai keindahan menjadikan individu lebih harmoni dan menghargai kehidupan dengan penuh makna.

Dalam Konteks Masyarakat :

1. Mewujudkan persekitaran sosial yang harmoni dan beradab.

Nilai estetika membentuk masyarakat yang menghormati antara satu sama lain dan menolak kekasaran.

2. Memperkukuh jati diri dan perpaduan kaum.

Seni, budaya dan tradisi medium untuk menghubungkan masyarakat pelbagai latar.

3. Menghargai warisan budaya sebagai identiti bersama

Falsafah estetika mengajar bahawa keindahan warisan adalah lambang maruah dan identiti.

# data[].attributes.body
ASAL USUL

Perkataan "estetika" berasal daripada bahasa Inggeris aesthetics.

Istilah ini pula diambil daripada bahasa Greek atau Yunani iaitu :-

a) aisthētikos = bermaksud kepekaan terhadap kecantikan, sensitif atau hidup.

b) aisthēsis = bermaksud persepsi atau perasaan yang diterima melalui deria dan fikiran.

Ini menunjukkan bahawa sejak zaman Yunani Purba lagi, manusia telah berusaha memahami makna keindahan melalui deria dan pemikiran.

Perkataan aesthetics mula digunakan secara meluas oleh Alexander Gottlieb Baumgarten, seorang ahli falsafah Jerman pada abad ke-18.

Beliau memperkenalkan istilah ini dalam kerya falsafahnya untuk menggambarkan ilmu tentang persepsi dan pengalaman keindahan.

# data[].attributes.body
PENGENALAN

Merupakan cabang falsafah yang meneliti dan membincangkan konsep keindahan, seni serta nilai estetik yang wujud dalam kehidupan manusia.

Ia bukan sekadar mellihat keindahan dari aspek fizikal tetapi juga melibatkan pengalaman perasaan, pemikiran dan penilaian terhadap sesuatu yang dianggap indah dan bernilai seni.

Mengajar manusia untuk menghargai keindahan yang terdapat pada alam semula jadi, karya seni, budaya dan tingkah laku manusia.

Membantu membentuk kehalusan jiwa, budi pekerti dan kreativiti serta memupuk nilai kasih terhadap keindahan dan keharmonian kehidupan seharian.

Secara keseluruhannya, falsafah estetika membantu manusia untuk melihat keindahan secara mendalam serta menyentuh aspek moral, intelektual dan juga spiritual.

# data[].attributes.body
DEFINISI

Falsafah estetika ialah cabang falsafah yang mengkaji keindahan, seni dan rasa estetik.

Iaitu bagaimana manusia menilai, mengalami dan menghargai keindahan dalam kehidupan dan hasil ciptaan.

# data[].attributes.body
FALSAFAH ESTETIKA

# data[].attributes.body
1.  REKA BENTUK PERSEMBAHAN DAN PENTAS YANG INDAH

Dalam AJL 35, setiap persembahan telah menampilkan dan mempersembahkan konsep estetika yang berbeza dengan menonjolkan keindahan seni melalui pelbagai jenis reka bentuk pentas yang menarik mengikut konsep lagu yang disampaikan. Hal ini jelas dapat dilihat dalam setiap persembahan AJL 35, setiap persembahan direka dengan teliti dari segi pencahayaan, warna, prop dan visual latar (LED) yang menarik.

Dalam persembahan Aisyah , lagu “Aku Bidadari Syurgamu”, dapat dilihat penggunaan reka bentuk persembahan dan pentas yang indah melalui skrin LED besar yang memaparkan suasana kota Venice. Di bahagian tengah pentas pula, terdapat prop jambatan kecil, disertai dengan kesan kabus dan gambaran air, yang menyempurnakan suasana penceritaan lagu dengan menarik. Reka bentuk ini juga selaras dengan latar visual kota Venice yang dipaparkan pada skrin LED, di mana jambatan dan sungai menjadi simbol utama bandar tersebut.

Sistem pencahayaan dalam persembahan “Aku Bidadari Syurgamu” dipilih dengan sangat teliti bagi menyesuaikan suasana dengan tema lagu. Cahaya putih digunakan sebagai warna utama untuk menggambarkan kesucian manakala cahaya keemasan digunakan bagi menambahkan suasana seperti waktu senja di kota Venice yang digambarkan pada skrin LED. Gabungan kedua-dua warna ini menyerlahkan lagi keindahan visual persembahan.

# data[].attributes.body
KESIMPULAN FILEM

AJL35 bukan sekadar pertandingan muzik tetapi juga karya seni yang mencerminkan realiti masyarakat masa kini.

Persembahan yang kreatif dan penuh mesej menunjukkan nilai estetika, semangat perpaduan dan kesedaran terhadap isu sosial.

Membuktikan bahawa seni dan hiburan boleh menjadi medium untuk mendidik masyarakat, menyatukan rakyat dan memberi inspirasi kepada penonton.

# data[].attributes.body
3. Memajukan Industri Kreatif dan Ekonomi Negara

AJL35 membantu memajukan industri kreatif tempatan dengan memberi peluang kepada penyanyi, komposer dan tenaga kerja belakang tabir untuk menunjukkan bakat.

Siaran rancangan seperti ini menarik ramai penonton, sekali gus membantu meningkatkan ekonomi hiburan negara.

Memberi manfaat kepada pelbagai pihak lain seperti juruvideo, pereka pakaian, penari, penaja

Menarik minat generasi muda untuk menceburi bidang seni secara profesional.

Mendorong perkembangan berterusan industri kreatif dan menjadikannya penyumbang penting kepada ekonomi negara.

# data[].attributes.body
KESIMPULAN DAN KESAN FILEM TERHADAP MASYARAKAT

# data[].attributes.body
2. Bagaimana cara untuk meningkatkan etika penggunaan media sosial dalam kalangan masyarakat?

Media sosial kini digunakan oleh semua golongan masyarakat. Namun, ada segelintir yang menyalahgunakan media sosial untuk menyebarkan fitnah, mengecam orang lain, melakukan buli siber dan menimbulkan pergaduhan

Untuk meningkatkan etika penggunaan media sosial, masyarakat perlu berfikir dahulu sebelum berkongsi atau menulis sesuatu.

Kempen kesedaran tentang adab di media sosial boleh dijalankan oleh sekolah dan universiti serta pihak media.

Artis dan penganjur acara boleh menjadi contoh positif dengan menunjukkan sikap yang baik dan tidak melayan kecaman secara melulu.

Pihak berkuasa juga boleh mengetatkan undang-undang terhadap buli siber dan mendidik masyarakat supaya lebih berhati-hati dalam penggunaan media sosial

Dengan langkah-langkah ini, media sosial akan menjadi ruang yang positif dan harmoni untuk semua.

Rujukan :

Astro Awani. (2024, 2 Julai). Literasi digital: MCMC anjur program etika penggunaan media sosial. Astro Awani. https://www.astroawani.com/berita-malaysia/literasi-digital-mcmc-anjur-program-etika-penggunaan-media-sosial-477292

Universiti Sains Malaysia. (2022, 5 Januari). Kempen kesedaran awam ‘NETHICS’ secara dalam talian terima sambutan memberangsangkan. USM News Portal. https://news.usm.my/index.php/berita-mutakhir/7519-kempen-kesedaran-awam-nethics-secara-dalam-talian-terima-sambutan-memberangsangkan

# data[].attributes.body
CADANGAN PENYELESAIAN TERHADAP ISU SEMASA YANG DIKETENGAHKAN

# data[].attributes.body
3. ISU SEMASA : PERANAN MEDIA SOSIAL DAN BUDAYA POPULAR

Media sosial memainkan peranan besar dalam membentuk budaya popular dan cara masyarakat berinteraksi dengan dunia hiburan.

AJL35 menjadi cerminan jelas apabila promosi, undian dan perbincangan dijalankan melalui platform seperti YouTube, Instagram, TikTok dan Twitter.

Penonton kini turut terlibat secara aktif melalui ulasan, perkongsian video dan reaksi dalam talian.

Ini menunjukkan bahawa media sosial mampu memperluas pengaruh industri muzik dan mencipta trend budaya popular baharu.

Media sosial juga memberi peluang kepada artis untuk berinteraksi rapat dengan peminat dan membina identiti digital mereka.

Namun, wujud juga cabaran apabila artis dan pengguna menghadapi tekanan untuk sentiasa kelihatan sempurna atau menjadi viral.

Secara keseluruhannya, AJL35 bukan sekadar pertandingan lagu tetapi gambaran realiti masyarakat dalam hiburan digital yang membentuk nilai, citarasa dan gaya hidup generasi kini.

Rujukan :

MalaysiaGazette. (2024, Ogos 12). Media sosial berperanan membangun peribadi. MalaysiaGazette. https://malaysiagazette.com/2024/08/12/media-sosial-berperanan-membangun-peribadi/

# data[].attributes.body
JUSTIFIKASI FILEM TERHADAP ISU SEMASA

# data[].attributes.body
2. KOMBINASI MUZIK, TARIAN DAN BUSANA

Falsafah estetika berkait rapat dengan kepekaan terhadap kesenian dan keindahan yang dapat dirasai melalui pancaindera dan emosi manusia. Keindahan dalam makna estetika bukan sahaja merujuk kepada aspek visual tetapi meliputi keindahan seni, moral dan intelektual.

Dalam konteks AJL35, falsafah estetika dapat dilihat melalui persembahan lagu “7 Nasihat” oleh Shiha Zikir. Persembahan ini menggabungkan unsur muzik, tarian moden dan tradisional serta busana seperti sari yang ditukar secara pantas menunjukkan kreativiti tinggi dan keindahan seni tempatan.

Reka bentuk pakaian, warna serta pergerakan tarian yang selari dengan rentak muzik memberikan sentuhan yang estetik yang menyeluruh kepada penonton. Hal ini membuktikan bahawa keindahan seni bukan sekadar dilihat tetapi juga dapat dirasai melalui gabungan bunyi, gerakan dan ekspresi yang membawa makna mendalam.

Secara keseluruhannya, “7 Nasihat” mencerminkan keindahan dalam kreativiti tempatan dan mengangkat nilai estetika sebagai medium penyampaian seni yang harmoni dan bermakna.

# data[].attributes.body
PERKAITAN ANTARA FILEM DENGAN FALSAFAH ESTETIKA

# data[].attributes.body
1. IDEOLOGI HIBURAN DAN GLAMOR

Anugerah Juara Lagu ke-35 (AJL35) merupakan salah satu contoh bagaimana ideologi hiburan dan glamor memainkan peranan besar dalam masyarakat moden. Dalam konteks falsafah ideologi, acara seperti AJL bukan sekadar pertandingan muzik tetapi juga mencerminkan cara pemikiran dan nilai masyarakat yang dipengaruhi oleh budaya popular dan media massa.

Persembahan lagu “EH” oleh Zizi Kirana menonjolkan elemen glamor melalui gaya fesyen yang menarik, tarian rancak dan penampilan pentas yang penuh tenaga. Ini memperlihatkan bagaimana dunia hiburan sering menonjolkan populariti dan imej luaran sebagai ukuran kejayaan seseorang artis.

Dalam AJL35, dunia glamor artis digambarkan melalui gaya hidup mewah, perhatian media terhadap penampilan serta gosip berbanding nilai seni sebenar. Ini menunjukkan bagaimana budaya hiburan telah membentuk minda masyarakat untuk menilai seseorang berdasarkan rupa dan pengaruh media, bukan lagi bakat atau moral.

Selain itu, pengguna sering memberi tumpuan kepada trending, likes dan followers yang menjadikan populariti lebih penting daripada nilai sebenar sesuatu karya seni. Ini mencerminkan ciri pemikiran relativisme pascamoden di mana kebenaran dan nilai ditentukan oleh persepsi umum dan penerimaan masyarakat, bukan lagi oleh prinsip moral atau agama.

Oleh itu, AJL35 bukan sekadar acara hiburan tetapi juga cerminan cara fikir masyarakat moden yang dipengaruhi oleh ideologi pascamoden di mana hiburan, glamor dan populariti menjadi simbol kejayaan serta identiti sosial.

# data[].attributes.body
KRITIKAN DAN CABARAN FALSAFAH IDEOLOGI

1. Ideologi disalahgunakan untuk kepentingan politik

Ada pihak yang menggunakan ideologi sebagai alat untuk mempengaruhi pemikiran rakyat dan mempertahankan kuasa tanpa mengambil kira kepentingan umum.

Masyarakat perlu dididik agar berfikir secara kritikal dan tidak mudah untuk mempercayai pada ideologi yang digunakan demi kepentingan peribadi atau politik.

2. Ideologi terlalu berpihak dan tertutup terhadap pandangan lain

Sebahagian ideologi hanya ditekankan dengan satu cara berfikir dan menolak pendapat lain sehingga boleh menyebabkan perpecahan dan ekstremisme dalam masyarakat.

Penting untuk membentuk masyarakat yang lebih terbuka dan saling menghormati perbezaan pendapat agar keharmonian dapat dikekalkan.

3. Sukar menyesuaikan diri dengan perubahan zaman dan teknologi

Ada ideologi tradisional yang sudah tidak relevan dengan cara hidup dan pemikiran masyarakat moden hari ini.

Nilai dan prinsip ideologi perlu disesuaikan supaya lebih selaras dengan dunia digital, era globalisasi dan keperluan generasi baharu.

4. Pengaruh media sosial terhadap penyebaran ideologi ekstrem

Media sosial kini menjadi platform utama penyebaran ideologi ekstrem yang boleh memesongkan pemikiran, terutamanya dalam kalangan golongan muda.

Ia penting untuk meningkatkan kesedaran dan keupayaan masyarakat dalam menilai maklumat agar masyarakat tidak mudah terpengaruh dengan ideologi yang menyeleweng.

5. Kurangnya kefahaman terhadap maksud sebenar ideologi

Sebahagian masyarakat hanya mengenali nama sesuatu ideologi tanpa memahami nilai dan tujuan sebenar di sebaliknya.

Pendidikan sivik dan falsafah perlu diperkukuhkan agar masyarakat dapat memahami ideologi secara lebih mendalam serta mampu untuk mengaplikasikannya secara bijak dan betul.

# data[].attributes.body
PERKAITAN ANTARA FILEM DENGAN FALSAFAH IDEOLOGI

# data[].attributes.body
CABARAN FALSAFAH RUKUN NEGARA :

1. Kurang penghayatan tentang lima prinsip.

Mendidik rakyat supaya benar-benar menghayati dan mengamalkan nilai dan prinsip Rukun Negara. Contohnya, masyarakat tahu “Kesopanan dan Kesusilaan” tetapi masih ada yang tidak beradab di media sosial.

2. Kurangnya penerapan dalam sistem pendidikan

Memastikan setiap peringkat pendidikan dari sekolah hingga universiti untuk benar-benar menanam semangat Rukun Negara dalam diri pelajar melalui kurikulum, ko-kurikulum dan budaya sekolah. Walaupun Rukun Negara diajar di sekolah, pelaksanaannya lebih kepada hafalan.

3. Isu perkauman dan perpaduan

Mengekalkan perpaduan dalam masyarakat dan memerlukan usaha berterusan terutama dalam menangani isu politik perkauman, diskriminasi dan isu sensitiviti agama. Contohnya, masih lagi wujud salah faham antara kaum atau isu sensitif di media sosial.

4. Pengaruh media sosial

Mendidik masyarakat agar lebih beretika dan bertanggungjawab dalam penggunaan media sosial supaya tidak menjejaskan keharmonian serta perpaduan negara. Mendidik mereka menjaga maruah dan nama baik negara Malaysia kerana media sosial boleh mempengaruhi cara berfikir, berinteraksi dan boleh menimbulkan fitnah atau perpecahan.

5. Pudarnya nilai murni dalam masyarakat

Memupuk nilai-nilai murni ini melalui pendidikan moral, keluarga, agama dan budaya supaya semangat Rukun Negara terus menjadi asas pembentukan masyarakat berakhlak yang bersatu padu.

# data[].attributes.body
HUBUNGAN DENGAN MASYARAKAT

Persoalan: Bagaimanakah ideologi mempengaruhi kehidupan manusia dan hubungan dalam masyarakat?
Jawapan: Ideologi membentuk cara manusia berfikir, menilai dan bertindak dalam masyarakat. Ia boleh menyatukan atau memecahbelahkan manusia bergantung kepada nilai dan prinsip yang dipegang.

Terdapat beberapa perspektif utama:

1. Ideologi membentuk pemikiran dan nilai masyarakat

Ideologi berfungsi sebagai panduan dalam menentukan nilai hidup, moral dan tujuan kehidupan.

Dalam relativisme pascamoden, nilai dianggap bebas dan berubah mengikut budaya dan individu.

Akibatnya, masyarakat kehilangan satu ukuran tetap untuk menilai benar dan salah.

2. Pengaruh Ideologi terhadap Hubungan Sosial

Apabila nilai moral tidak lagi berasaskan agama, hubungan manusia menjadi longgar dan bersifat individualistik.

Fahaman ini menolak tanggungjawab sosial dan menganggap semua pandangan adalah sama tanpa batas moral.

Contohnya, isu seperti kebebasan tanpa batas, gaya hidup bebas, dan sebagainya.

3. Ideologi sebagai Alat Penyatuan atau Perpecahan

Ideologi boleh menyatukan masyarakat jika berpaksikan nilai kebenaran dan keadilan sejagat.

Namun, dalam relativisme pascamoden, ideologi sering menimbulkan kekeliruan kerana tiada panduan yang tetap.

Tanpa asas agama dan moral, masyarakat mudah dipengaruhi oleh budaya konsumerisme dan hendonisme iaitu gaya hidup yang berasaskan keseronokan dan kepuasan diri sebagai tujuan utama hidup.

# data[].attributes.body
4.   Kedaulatan Undang-undang

Prinsip yang menekankan pelaksanaan dan penguatkuasaan undang-undang secara adil terhadap semua pihak tanpa mengira pangkat atau kedudukan.

Prinsip ini membawa maksud yang tiada sesiapa pun boleh mengatasi, melanggar atau melebihi undang-undang yang telah ditetapkan.

Ia penting bagi memastikan setiap individu menghormati peraturan dan hak orang lain, sekali gus mengekalkan keamanan serta keharmonian negara. Pelbagai isu dapat diselesaikan secara adil dan teratur berdasarkan undang-undang yang telah digubal.

5.    Kesopanan dan Kesusilaan

Menekankan pembentukan peribadi individu yang berakhlak mulia serta menjaga hubungan baik sesama manusia.

Prinsip ini berperanan untuk menjamin keharmonian dan kesejahteraan dalam masyarakat melalui amalan nilai murni seperti bertolak ansur, bersopan santun, bertimbang rasa, dan saling menghormati antara satu sama lain.

Ia juga mencerminkan identiti rakyat Malaysia yang beradab dan berdisiplin, sekali gus menjadi asas kepada perpaduan serta kesejahteraan negara.

# data[].attributes.body
PRINSIP UTAMA

1.    Kepercayaan kepada tuhan

Asas utama dalam kehidupan beragama. Pegangan dan rasa bertuhan ini membimbing manusia ke arah kebaikan, kebenaran serta menjauhkan diri daripada perbuatan yang menyeleweng.

Ketiadaan pegangan agama pula boleh meruntuhkan keperibadian individu serta melemahkan peradaban bangsa dan negara.

2.    Kesetiaan kepada raja dan negara

Setiap rakyat perlu menunjukkan taat setia, kejujuran dan keikhlasan terhadap Yang di-Pertuan Agong, Raja-Raja Melayu serta negara Malaysia.

Malaysia merupakan sebuah negara bangsa (nation state) yang mengamalkan sistem Raja Berperlembagaan di bawah pemerintahan demokrasi.

Prinsip ini juga mengingatkan rakyat supaya mempertahankan kedaulatan negara, menghormati raja sebagai lambang perpaduan, dan sentiasa mengekalkan keamanan serta keharmonian tanah air.

3.    Keluhuran Perlembagaan

Merupakan asas kepada pembentukan undang-undang dan sistem pentadbiran negara. Prinsip ini juga berfungsi untuk memberi perlindungan kepada setiap rakyat terhadap hak dan keistimewaan mereka sebagai warganegara Malaysia.

# data[].attributes.body
DEFINISI:

Rukun Negara ialah ideologi kebangsaan Malaysia yang menjadi asas dan panduan dalam membentuk perpaduan, keharmonian, serta kestabilan negara. Ia dirangka selepas peristiwa rusuhan kaum pada 13 Mei 1969 dengan tujuan untuk mewujudkan masyarakat yang bersatu padu dan membina hubungan yang harmoni.

# data[].attributes.body
ETIKA DALAM FALSAFAH IDEOLOGI

Merujuk kepada pertimbangan moral dan prinsip nilai yang menjadi asas dalam sesuatu sistem pemikiran atau ideologi. Ia menilai bagaimana sesuatu ideologi menentukan konsep benar, salah, baik dan buruk dalam kehidupan manusia. Dalam konteks Relativisme Pascamoden, etika dilihat sebagai sesuatu yang tidak mutlak dan bergantung pada pandangan individu serta budaya.

Antara persoalan etika yang timbul ialah:

Kebenaran Relatif: Siapakah yang berhak menentukan apa yang benar dan salah jika tiada kebenaran yang mutlak? Dalam fahaman ini, tidak ada satu ukuran mutlak untuk menentukan benar atau salah. Setiap orang bebas menilai mengikut cara sendiri, dan ini menyebabkan wujud banyak tafsiran terhadap sesuatu isu.

Kebebasan Individu: Sejauh mana kebebasan seseorang boleh digunakan tanpa menjejaskan nilai moral dan agama? Dalam ideologi ini, manusia bebas menentukan nilai sendiri tanpa batas moral tetap.

Tanggungjawab Sosial: Jika setiap pandangan dianggap benar, siapa yang akan bertanggungjawab terhadap kesan sosial dan moral daripada tindakan manusia seperti keruntuhan akhlak atau perubahan budaya? Jadi, bagi menentukan siapa yang harus dipertanggungjawabkan apabila berlaku keruntuhan akhlak atau perubahan budaya, nilai bersama dalam masyarakat akan menjadi semakin lemah.

Peranan Agama: Adakah agama masih relevan sebagai sumber nilai dan etika atau adakah nilai hidup boleh dibentuk hanya melalui akal dan pengalaman manusia?

# data[].attributes.body
PRINSIP UTAMA

1. Tiada kebenaran yang mutlak : fahaman ini menolak idea bahawa hanya satu pandangan yang benar, sebaliknya menganggap semua pendapat boleh diterima dalam konteks masing-masing.

2. Pluralisme : meraikan kepelbagaian nilai dan budaya tanpa menilai mana yang betul atau salah

3. Dekonstruktif : ciri ini menunjukkan sikap pascamoden yang suka mencabar dan meruntuhkan teori atau kepercayaan lama termasuk ajaran agama dan nilai tradisional. Tujuannya untuk membina cara berfikir baharu yang lebih bebas, tetapi akibatnya manusia kehilangan panduan moral dan pegangan hidup yang kukuh.

4. Ketiadaan makna dalam kehidupan : dalam fahaman ini, kehidupan tidak mempunyai makna atau tujuan yang tetap. Segala makna dianggap boleh dicipta sendiri oleh individu mengikut kehendak dan kepuasan masing-masing. Hal ini menyebabkan manusia hidup tanpa arah dan mengabaikan nilai spiritual serta tanggungjawab terhadap Tuhan.

5. Pengaruh media : memainkan peranan penting dalam menentukan apa yang dianggap benar, baik atau bernilai. Kehidupan manusia banyak dipengaruhi oleh imej, trend dan gaya hidup yang dipaparkan di media. Akibatnya, masyarakat menjadi lebih mementingkan penampilan, keseronokan dan harta benda berbanding nilai moral dan akhlak.

# data[].attributes.body
IDEOLOGI PASCAMODEN

Aliran pascamoden menolak kebenaran mutlak berasaskan akal dan sains kerana beranggapan pemikiran modenisme telah hilangkan nilai kemanusiaan dan tradisi.

Falsafah ini diperkenalkan oleh diperkenalkan oleh Jean Francois Leotard (1924-1998) pada dekad 1970-an.

Pemikiran pascamoden ini merupakan suatu pergerakan idea yang ingin menggantikan aliran pemikiran moden untuk menyemak semula paradigma moden yang dianggap gagal memartabatkan manusia.

Meskipun pemikiran moden telah memberikan kemajuan yang mengagumkan kepada peradaban

manusia, pada masa yang sama ia juga menghasilkan penindasan, peperangan dan krisis sosial.

# data[].attributes.body
IDEOLOGI MODEN

Konsep modeniti berasal daripada perkataan Latin modo yang bermaksud

terkini atau sekarang dan ia juga merupakan lawan kepada tradisional.

Konsep utama bagi ideologi moden adalah modeniti (fizikal), modenisme (pemikiran) dan juga modenisasi sebagai suatu proses.

Tunjang utama kepada ketiga-tiga konsep tersebut ialah logik, rasional, objektiviti dan data empirikal melalui pencerapan pancaindera dan pengalaman manusia.

Antara tokoh falsafah Eropah era pencerahan (enlightment) pada abad ke-18 ialah John Locke (1632-1704), David Hume (1711-1776), Immanuel Kant (1724-1804) manakala ahli falsafah Barat seperti Bertrand Russel (1872-1970) dan Karl Popper (1902-1994).

Mereka percaya bahawa kemajuan manusia dapat dicapai melalui akal dan sains tanpa nilai agama.

# data[].attributes.body
ASAL USUL:

Falsafah rukun negara telah diperkenalkan dan disytiharkan secara rasmi pada 31 ogos 1970 oleh Majlis Gerakan Negara (MAGERAN) selepas berlakunya sebuah peristiwa . Peristiwa ini merupakan sejarah hitam negara yang telah menggugat keharmonian serta merosakkan perpaduan diantara pelabgai kaum yang selama ini hidup aman sejak mencapai kemerdekaan pada tahun 1957.

Pada detik 31 Ogos 1970, negara kita telah melaksanakan lima prinsip negara untuk rakyat Malaysia. Kelima-lima prinsip ini telah diisytiharkan oleh Yang di-Pertuan Agong Almarhum Tuanku Ismail Nasiruddin Shah Ibni Almarhum Sultan Zainal Abidin, Yang di- Pertuan Agong IV, dengan tujuan untuk membantu dalam membangunkan sebuah negara menjadi Bersatu padu.

# data[].attributes.body
PENGENALAN:

Falsafah Rukun Negara merupakan panduan utama yang menjadi asas kepada perpaduan dan keharmonian dalam kalangan rakyat Malaysia. Rukun Negara juga menjadi asas dan tonggak kepada pembentukan perpaduan kaum dengan matlamat untuk memastikan setiap rakyat sedar dan menerima hakikat kepelbagaian kaum, agama serta budaya di negara ini sebagai satu kekuatan, bukan kelemahan.

Oleh itu, Rukun Negara digubal bagi membimbing dan membantu rakyat ke arah kehidupan yang harmoni, saling menghormati, dan bersatu padu dalam membina kemajuan serta kestabilan negara. Peribahasa “Bersatu kita teguh, bercerai kita roboh” merupakan ungkapan yang menekankan perpaduan dan Kerjasama dalam kalangan Masyarakat.

# data[].attributes.body
FALSAFAH RUKUN NEGARA

# data[].attributes.body
ASAL USUL :

Asal usul ideologi ini bermula selepas zaman Renaissance di Eropah apabila golongan cendekiawan mula menentang pengaruh gereja dan agama dalam kehidupan. Daripada gerakan tersebut lahir falsafah moden yang berasaskan faham humanism iaitu fahaman manusia boleh berdiri sendiri dan tidak lagi memerlukan Tuhan dalam kehidupan. Kemudian, muncul pula gerakan pascamoden yang menolak fahaman moden itu sendiri.

DEFINISI :

Ideologi relativisme pascamoden merupakan satu fahaman yang menolak kebenaran mutlak sama ada berpunca daripada wahyu atau akal rasional. Bagi aliran ini, kebenaran adalah bersifat relatif iaitu berubah mengikut budaya, tempat dan pandangan individu.

# data[].attributes.body
PENGENALAN :

Kemunculan Ideologi Relativisme Pascamoden merupakan hasil daripada perkembangan modenisme dan pascamodenisme yang menolak kebenaran mutlak. Ia membawa fahaman bahawa tiada kebenaran universal iaitu tidak ada kebenaran yang dianggap benar dan semua bergantung kepada konteks, budaya dan individu.
Pemikiran ini banyak mempengaruhi cara manusia berfikir, beragama dan hidup pada zaman kini.

# data[].attributes.body
FALSAFAH IDEOLOGI

# data[].attributes.body
Watak Sokongan

i. Penoton : Menonton dan memberikan sokongan di rumah kerana Pandamik Covid 19.

Menoton di TV3 , Menonton di Youtube

ii. Pengundi : Membantu membuat pilihan pemenang bagi kategori Persembahan Terbaik melalui online.

Mengundi untuk persembahan Terbaik

# data[].attributes.body
Watak Di Belakang Tadbir :

i. Juri : Menilai mutu setiap lagu, vokal penanyi dan setiap persembahan yang diberikan. Mereka juga bertugas untuk menentukan siapa yang layak mendapat kemenangan.

Datuk Mokhzan, Datuk Syafinaz,Ajai, Helen Yap, Lukhman, Hasridz, Rosman Shafie, Edrie Hashim, Hezry, Azhar Abu Bakar.

ii. Komposer / Penulis Lirik : Mencipta dan menghasilkan melodi lagu yang menarik dan menulis lirik yang mempunyai kata-kata yang bermakna.

Navigator,Mambang, Zizi Kirana, Kmy Kmo, Luca Sickta, Hael Husaini, Ezra Kong, Dark, Faizal Tahir,Mike Chan, Romeo, Mage, Aina Abdul, MFMF, Achoi Floor 88, Ernie Zakri, Sharon Paul, Siti Rosmizah, Loca B, Noki

iii. Penaja : Menyediakan dana, hadiah dan membantu dalam mempromosikan acara. Mereka juga membantu menyokong kewangan acara AJL 35.

McDonald's, Sabella, Celcom Xpax

# data[].attributes.body
Watak Utama Di Atas Pentas :

i. Penyanyi : Menyampaikan persembahan lagu dan bertanding untuk merebut kemenangan.

Zizi Kirana, Aina Abdul, Ernie Zakri, Wany Hasrita, Jamal Abdillah, Kmy Kmo, Luca Sickta, Shiha Zikir, Ayie dan Floor 88, Azlan & The Typewrite, Noki K-clique, Loca B, Kaka, Amir Masdi, Nabila Razali, Aishah, Yonnyboii, Naim Daniel, Ella, Faizal Tahir, Tuju, Jaclyn Victor, Siti Nordiana, Dayang, Hujan, Hazama, Ziana Zain, Misha Omar Akim & The Majistret.

ii. Pengacara / Hos : Mengawal perjalanan acara dan menceriakan suasana pentas AJL 35.

Awal Ashaari, Sherry Alhadad, Haziq Hussni, Hefny Sahad, Neeta Manis dan Sissy Iman.

iii. Penari : Sebagai daya tarikan untuk memeriahkan suasana persembahan di atas pentas. Persembahan lebih kelihatan kreatif dan menarik.

Persembahan Permulaan, Eh, 7 Nasihat, Hati, Berlenggu Rindu

iv. Pemain Alat muzik : Memberi sokongan irama dan menghasilkan iringan muzik yang menarik dengan menggunakan pelbagai instrument.

7 Nasihat, Hati, Jangan Khianati Aku, Peluang Kedua, Hutang, Gundah, Aku Bidadari Syurgamu, Potret & Sampai Bila, Ku Relakan jiwa & Madah Berhelah, Dayang Sayang Kamu & Aku Sakandal.

# data[].attributes.body
WATAK

Dalam persembahan AJL ke-35, terdapat pelbagai watak yang saling melengkapi serta berkait rapat antara satu sama lain. Setiap watak memainkan peranan masing-masing bagi memastikan kelancaran persembahan pada malam tersebut. Watak boleh dibahagikan kepada pelbagai kategori seperti watak utama di atas pentas, watak di belakang tadbir dan watak sokongan. Semua mempunyai tugas tersendiri yang menyumbang kepada kejayaan keseluruhan persembahan AJL ke-35. Gabungan semua watak ini menjadikan AJL ke-35 sebuah acara yang berprestij dan penuh dengan nilai kesenian.

# data[].attributes.body
Keseluruhan rancangan AJL35 ini sendiri sudah mempunyai perwatakan tersendiri iaitu rancangan ini sudah terkemuka di seluruh Malaysia, kreatif dan mesra penonton. Penganjurannya sangat jelas menekankan elemen seni melalui persembahan yang dipersembahkan dengan nilai-nilai kreativiti dan juga inovatif serta susunan muzik yang memukau. Walaupun AJL35 ini berlangsung dalam suasana pandemik, namun rancangan ini berjaya mengekalkan identitinya sebagai acara muzik yang diminati oleh setiap golongan. Kesimpulannya, perwatakan yang ditonjolkan dalam rancangan AJL35 sama ada oleh hos, artis atau rancangan itu sendiri telah menjadikan ia sebuah rancangan televisyen hiburan yang bukan sahaja memartabatkan muzik tempatan namun mampu menghiburkan dan meninggalkan kesan kepada penonton.

# data[].attributes.body
Perwatakan Dayang NurFaizah menampilkan perwatakan elegan serta profesional dan mempunyai vokal yang mantap telah menjadi sinonim untuk dirinya. Perwatakan-perwatakan yang ditunjukkan oleh artis-artis ini membantu menyerlahkan lagi keunikan setiap artis dan menjadikan setiap persembahan mereka lebih terkesan di hati para penonton.

# data[].attributes.body
Perwatakan artis-artis yang bertanding dalam AJL35 juga mempamerkan perwatakan yang kreatif dan menunjukkan identiti masing-masing. Aina Abdul tampil berani dan unik dengan busana serba hitam yang penuh simbolik. Busana tersebut mencerminkan dirinya sebagai artis yang bersifat eksperimental. Eksperimental ialah sesuatu yang bersifat percubaan. Dalam konteks ini, Aina Abdul berani mencuba idea baharu dan beliau bukan seorang yang sering mengikut cara biasa atau tradisi.

# data[].attributes.body
Perwatakan yang ditunjukkan oleh hos rancangan ini sendiri memainkan peranan sangat penting untuk menghidupkan suasana ceria semasa rancangan ini berlangsung. Sherry Alhadad merupakan hos yang menampilkan gaya yang ceria, spontan dan menghiburkan hati para penonton. Beliau sering menceriakan penonton dengan gelagat lucu tetapi masih mengekalkan sifat profesionalisme sebagai pengacara. Pasangan hosnya Awal Ashaari mempunyai sifat yang tenang, kemas dan formal. Beliau menjadi penyeimbang kepada gaya Sherry Alhadad, sekali gus menampilkan keseimbangan antara hiburan dan ketegasan.

# data[].attributes.body
Perwatakan

Anugerah Juara Lagu 35 (AJL35) merupakan rancangan televisyen hiburan di Malaysia kerana ia mengetengahkan bakat-bakat seni tanah air dalam bidang muzik. Dalam penganjuran AJL 35, terdapat pelbagai perwatakan yang boleh dilihat sama ada pada hos, artis mahupun keseluruhan rancangan tersebut. Perwatakan ini sebenarnya menarik hati para penonton yang menontonnya.

# data[].attributes.body
3) Anugerah Juara Lagu ke-35 (AJL35) menjadi pentas untuk menilai kualiti muzik dan menyampaikan mesej sosial dan emosi melalui lirik kepada masyarakat. Contohnya, persembahan lagu Gundah yang dinyanyikan oleh Ernie Zakri mengenai kesedihan dan kehilangan orang yang tersayang, manakala lagu Semalam yang dinyanyikan oleh Aina Abdul pula menyentuh tentang penderitaan dalam hubungan. Lagu Gemilang yang dinyanyikan oleh Ernie Zakri, Syamel dan Indah Ruhaila pula meniupkan semangat kebersamaan dan harapan. Secara keseluruhannya, Anugerah Juara Lagu ke-35 (AJL35) dapat menghiburkan serta menceriakan para penonton. Ianya juga menggambarkan tentang realiti kehidupan dan emosi para masyarakat di Malaysia.

# data[].attributes.body
2) Kejayaan terbesar pada malam itu berpihak kepada lagu Gila, nyanyian daripada Kaka Azraff, Loca B dan Noki yang dinobatkan sebagai Juara Lagu dalam Anugerah Juara Lagu ke-35 (AJL35). Seterusnya, lagu Semalam yang dipersembahkan oleh Aina Abdul pula memenangi dengan tempat kedua. Manakala lagu Belenggu Rindu nyanyian daripada Datuk Jamal Abdillah dan Wany Hasrita mendapat tempat ketiga. Bagi lagu lain yang turut dihiasi dan bersaing di pentas Anugerah Juara Lagu ke-35 (AJL35) dengan persembahan hebat daripada lagu-lagu seperti Gundah yang dinyanyikan oleh Ernie Zakri, Hutang yang dinyanyikan oleh Floor 88, Eh yang dinyanyikan oleh Zizi Kirana, Aku Bidadari Syurgamu dinyanyikan oleh Aishah, Peluang Kedua dinyanyikan oleh Nabila Razali, 7 Nasihat dinyanyikan oleh Shiha Zikir, Luca Sickta dan Kmy Kmodan, Hati dinyanyikan oleh Hael Husaini dan Kau Sakiti dinyanyikan oleh Amir Masdi.

# data[].attributes.body
SINOPSIS

1) Anugerah Juara Lagu ke-35 (AJL35) merupakan pertandingan muzik tahunan yang mengiktirafkan karya-karya muzik yang terbaik Malaysia. Ianya disiarkan secara langsung pada 14 Mac 2021 di Auditorium MBSA, Shah Alam. Acara ini juga menampilkan sebanyak 12 lagu finalis yang dipilih daripada Muzik Muzik. Lain daripada itu, acara ini dihoskan oleh Awal Ashaari, Sherry Alhadad dan Haziq Hussni, manakala segmen karpet merah pula dikendalikan oleh Muaz Mohamed dan Sissy Imann.

# data[].attributes.body
MAKLUMAT ASAS FILEM

# data[].attributes.body
4) Peleraian : Pengumuman pemenang diumumkan pada hujung rancangan ini. Antara anugerah-anugerah yang diumumkan adalah persembahan terbaik yang dimenangi oleh Zizi Kirana (RM 12,000, trofi dan baucar McDonald's selama setahun), vokal terbaik yang dimenangi oleh Ernie Zakri (RM 12,000 dan trofi), tempat ke-3 yang dimenangi oleh Wany Hasrita dan Dato' Jamal Abdillah (RM 20,000 dan trofi), naib juara yang dimenangi oleh Aina Abdul (RM 35,000 dan trofi) dan juara lagu yang dimenangi oleh Kaka Azraff, Noki dan Loca B (RM 50,000 dan trofi). Maka, bahagian ini menjadi penutup naratif bagi Anugerah Juara Lagu 35

# data[].attributes.body
3) Klimaks - Lagu seperti Hutang oleh Floor88, Gundah oleh Ernie Zakri, Aku Bidadari Syurgamu oleh Aisyah, Gila oleh Kaka Azraff, Loca B dan Noki, Potret x Sampai Bila oleh Akim Majistret dan Misha Omar, Relakan Jiwa x Madah Berhelah oleh Hazama dan Ziana Zain serta Aku Skandal x Dayang Sayang Kamu oleh Hujan dan Dayang Nurfaizah merupakan lagu-lagu yang sesuai untuk diletakkan sebagai klimaks. Hal ini demikian kerana lagu-lagu yang disampaikan oleh finalis ini lebih dramatik dan berimpak yang boleh memberi kesan kepada para penonton mahupun juri seperti persembahan bagi lagu Hutang yang mempersembahkan tarian kuda kepang, sedikit elemen drama dan perubahan pada instrumental lagu mereka.

# data[].attributes.body
2) Pertengahan : Persembahan lagu dari finalis dengan konsep mereka yang tersendiri dan setiap persembahan mereka ini mempunyai elemen-elemen seperti drama, tarian dan juga tema yang pelbagai seperti hiburan, nasihat, cinta, rindu dan emosi yang boleh menyentuh jiwa para penonton. Sebagai contoh lagu Belenggu Rindu oleh Wany Hasrita dan Dato' Jamal Abdillah yang mengisahkan tentang cinta dan rindu pada seseorang tetapi lagu ini disampaikan dengan bertemakan klasik atau lebih kepada ballroom. Bukan itu sahaja, ada juga lagu seperti Eh oleh Zizi Kirana, 7 Nasihat oleh Shiha Zikir, Luca Sickta dan Kmy Kmo, Hati oleh Hael Husaini, Jangan Khianati Aku oleh Azlan and The Typewriter, Kau Sakiti oleh Amir Masdi, Semalam oleh Aina Abdul dan Peluang Kedua oleh Nabila Razali dengan konsep mereka yang tersendiri.

# data[].attributes.body
Plot

1) Permulaan : Muzik latar dimainkan dengan memperkenalkan barisan finalis dan sebuah tarian ditunjukkan. Kemudian, lagu Gemilang yang telah dinyanyikan oleh Ella, Naim Daniel dan Yonnyboii serta Baik Semula yang dinyanyikan oleh Faizal Tahir, Jaclyn Victor, Siti Nordiana dan Tuju menjadi pembuka kepada rancangan ini kerana memberi impak yang positif kepada penonton yang menerangkan tentang kebangkitan selepas kesukaran dimana rancangan ini dilakukan selepas pandemik Covid 19. Malah, ianya juga dapat memberikan harapan, semangat tinggi dan rasa bangga kepada penonton.

# data[].attributes.body
vii. Falsafah Estetika

Pakaian yang digayakan oleh Aina Abdul dalam AJL 35 boleh dikaitkan dengan falsafah estetika kerana rekaannya yang kreatif dan menarik menjadikan pakaiannya lebih unik serta mempunyai nilai seni tersendiri dengan melalui reka bentuk yang berlapis-lapis, besar dan kembang. Reka bentuk pakaian itu bukan sekadar menyerlahkan kreativiti fesyen, tetapi turut membawa makna tertentu yang telah menjadikan persembahan tersebut lebih terlihat dramatik. Pemilihan warna hitam pula selaras dengan mesej lagu Semalam, sekali gus menimbulkan aura kesedihan yang lebih mendalam kepada penonton. Hal ini kerana, dalam falsafah estetika keindahan bukan hanya dinilai daripada rupa luaran, tetapi juga daripada makna dan ekspresi emosi yang dapat disampaikan melalui pakaian, eksperasi muka dan seni persembahan.

# data[].attributes.body
vi. Falsafah Organisasi

Dalam falsafah organisasi, struktur dan pengurusan merujuk kepada cara sebuah organisasi menyusun peranan dan tanggungjawab untuk mencapai sesuatu matlamat. AJL 35 memerlukan struktur organisasiyang hebat kerana ia melibatkan pelbagai pihak seperti pihak penganjur utama (TV3), penerbit,pengarah muzik,juri profesional,kru teknikal,artis,penaja dan pasukan keselamatan. Setiap pihak mempunyai fungsi yang berbeza tetapi saling bergantung. Pengurusan ini melibatkan pembahagian tugas yang jelas,penyelarasan yang baik dan komunikasi efektif, selaras dengan prinsip falsafah organisasi yang menekankan keberkesanan struktur untuk mencapai objektif organisasi. Keberkesanan struktur pengurusan AJL35 membolehkan acara berjalan lancar walaupun dalam situasi mencabar seperti pandemik COVID-19. Hal ini membuktikan bahawa organisasi yang mempunyai struktur yang hebat dapat menyesuaikan diri dengan cabaran dan tetap mencapai matlamat yang telah ditetapkan.

# data[].attributes.body
v. Falsafah Etika

AJL35 boleh dikaitkan dengan falsafah etika kerana banyak persembahan mengetengahkan mesej lagu yang positif kepada masyarakat. Contohnya lagu “7 Nasihat” menyampaikan nilai moral dan nasihat hidup dalam bentuk muzik. Selain itu, etika juga boleh dilihat dalam cara artis menjaga penampilan diri di atas pentas agar sesuai dengan budaya masyarakat dan juri pula perlu menilai dengan adil. Semua ini menunjukkan bahawa seni dan hiburan tetap memerlukan etika supaya dapat mendidik serta menghiburkan masyarakat dengan seimbang.

# data[].attributes.body
iv. Aspek Kebahagiaan Holistik

Lagu "7 Nasihat" di AJL35 ada kaitan dengan kebahagiaan holistik disebabkan mesejnya yang disampaikan bukan sekadar tentang kemewahan atau hiburan, ia juga tentang menjaga keseimbangan hidup dari semua aspek. Dalam lagu ini, ada nasihat supaya sentiasa ingat Tuhan, bersyukur dan tidak sombong. Ini menunjukkan ketenangan hati dan kebahagiaan rohani. Ada juga peringatan supaya berfikir sebelum membuat keputusan dan tidak terpengaruh dengan perkara negatif. Semua ini menunjukkan mesej bahawa kebahagiaan sebenar datang bila kita seimbang dari segi rohani, mental dan sosial.

# data[].attributes.body
iii. Dalam persembahan "Baik Semula" di AJL35, prinsip rohani dapat dilihat melalui beberapa elemen yang ketara. Warna putih yang mendominasi pentas melambangkan kesucian hati dan niat yang murni, manakala pencahayaan yang berubah daripada gelap kepada terang menggambarkan perjalanan dari kegelapan menuju cahaya petunjuk. Susunan gerak yang sederhana tanpa pergerakan berlebihan menekankan ketulusan dan penghayatan terhadap mesej lagu, seolah-olah mengajak penonton merenung makna kehidupan. Gabungan unsur visual dan suasana muzik ini mewujudkan aura keinsafan, ketenangan dan harapan serta selaras dengan nilai rohani yang menjadi teras lagu tersebut.

# data[].attributes.body
iv. Persembahan “7 Nasihat” oleh Shiha Zikir, Luca Sickta dan Kmy Kmo di AJL35 memaparkan keseimbangan intelek dalam Falsafah Pendidikan Kebangsaan melalui perancangan kreatif yang teliti. Gabungan elemen tradisional dan moden, penggunaan visual seperti penukaran pakaian secara pantas ke busana merah, serta penyampaian mesej lagu yang bermoral menunjukkan kebijaksanaan artis dalam merancang persembahan yang relevan kepada semua peringkat umur.

# data[].attributes.body
ii. Lagu ‘semalam’ ini dinyanyikan dengan penuh perasaan dan menunjukkan emosi yang sangat mendalam sebagai seorang wanita yang terperangkap dalam hubungan yang menyakitkan. Liriknya juga mencerminkan kesedihan yang mendalam dan kehilangan arah dalam kehidupannya. Hal ini selaras dengan Falsafah Pendidikan Kebangsaan (FPK), khususnya aspek emosi yang menekankan kepentingan empati dan kefahaman terhadap perasaan orang lain dalam kehidupan seharian.

# data[].attributes.body
iii. Aspek Ketuhanan

Persembahan lagu "Gundah" dari Ernie Zakri ini memaparkan Surah Al-Fatihah. Ia mencerminkan kesejahteraan dari aspek ketuhanan, iaitu hubungan manusia dengan Pencipta yang menjadi asas ketenangan jiwa, kekuatan rohani dan pegangan hidup yang kukuh. Walaupun berada dalam seni hiburan muzik, para artis tidak lupa untuk menyelitkan unsur keagamaan dan nilai kerohanian sebagai peringatan bahawa hiburan juga boleh menjadi medium dakwah dan penyebaran mesej positif. Paparan ayat suci Al-Quran ini memberi kesedaran kepada penonton tentang kepentingan mengingati Allah dalam setiap keadaan. Hal ini turut disokong oleh ucapan Alhamdulillah daripada Noki ketika menerima anugerah Juara AJL35, yang jelas menunjukkan rasa syukur bahawa segala kejayaan, rezeki dan kemenangan adalah kurniaan daripada Allah semata-mata.

# data[].attributes.body
ii. Aspek Kesejahteraan Diri dan Masyarakat

Lagu "Baik Semula" yang telah dipersembahkan oleh Siti NorDiana, Jaclyn Victor, Tuju dan Faizal Tahir di pentas Anugerah Juara Lagu (AJL35) menyampaikan mesej lagu yang menekankan semangat bangkit semula selepas kesukaran dan pada masa yang sama anugerah ini dilakukan selepas pandemik Covid-19. Dalam persembahan ini, ada ditunjukkan Rumah Ronald McDonald yang memberikan sumbangan kepada masyarakat. Rumah ini menyediakan kemudahan kepada keluarga pesakit kanak-kanak yang memerlukan sekali gus mencerminkan usaha membantu kesejahteraan masyarakat tanpa mengira latar belakang. Hal ini selari dengan konsep falsafah sejahtera iaitu kesejahteraan diri dan masyarakat yang menekankan kebajikan, tolong-menolong dan mengajak masyarakat untuk kembali bersatu dan memulihkan kesejahteraan bersama untuk hidup dalam harmoni.

# data[].attributes.body
2. Falsafah Pendidikan Kebangsaan. Huraikan bagaimana nilai-nilai yang terkandung dalam FPK seperti keseimbangan jasmani, emosi, rohani, intelek diapaparkan dalam watak, plot atau mesej filem.

# data[].attributes.body
ii. Kesetiaan Kepada Raja dan Negara

Persembahan lagu "Gemilang" oleh Naim Daniel, Ella dan Yonnyboi ini memaparkan gambar Raja dan Permaisuri di layar, yang melambangkan rasa hormat, taat dan setia kepada institusi diraja serta kedaulatan negara. Paparan ini bukan sahaja mencerminkan penghormatan terhadap Raja sebagai ketua negara, tetapi juga menanamkan semangat patriotisme dalam kalangan penonton. Elemen ini selari dengan prinsip kedua Rukun Negara, iaitu Kesetiaan kepada Raja dan Negara, yang menekankan kepentingan rakyat untuk sentiasa mempertahankan maruah, kedaulatan dan perpaduan negara. Melalui seni persembahan ini, mesej kesetiaan dan kebanggaan terhadap negara dapat disampaikan secara kreatif dan berkesan, sekaligus memupuk rasa cinta dan tanggungjawab kepada tanah air.

# data[].attributes.body
3. FALSAFAH SEJAHTERA

# data[].attributes.body
iv. Falsafah Budaya

Lagu 7 Nasihat dalam AJL35 ini jelas menunjukkan bahawa ianya adalah falsafah budaya kerana liriknya penuh dengan pesan tradisi Melayu. Contohnya, menghormati ibu bapa, menjaga maruah diri dan berakhlak mulia. Seterusnya, persembahan yang dilakukan oleh Shiha Zikir, Kmy Kmo dan Luca Sickta juga turut menampilkan identiti budaya melalui pelbagai gaya seperti vokal, rap dan visual berunsur tradisi. Hal ini menunjukkan bagaimana adat dan nilai moral dijadikan panduan dalam kehidupan untuk membentuk masyarakat yang harmoni.

# data[].attributes.body
iii. Falsafah Ideologi

Lagu "Gemilang" yang dinyanyikan oleh Ella, Naim Daniel dan Yonnyboi dalam AJL35 boleh dikaitkan dengan falsafah ideologi kerana mesej lagunya yang menekankan semangat untuk berjaya dan rasa bangga terhadap pencapaian. Dalam masa yang sama, lagu ini menunjukkan bagaimana seni boleh digunakan untuk menyebarkan nilai patriotik dan membentuk cara kita melihat erti kejayaan dalam konteks negara.

# data[].attributes.body
ii. Falsafah Ekonomi

Lagu "Baik Semula" yang dipersembahkan dalam AJL35 mengangkat tema pemulihan, harapan dan sokongan kepada golongan yang memerlukan. Persembahan yang menampilkan Ronald Mcdonald Sensory Room melambangkan usaha kebajikan untuk kanak-kanak berkeperluan khas, yang selari dengan falsafah ekonomi berasaskan kesejahteraan sosial. Dalam falsafah ekonomi, pembangunan tidak hanya diukur melalui keuntungan material, tetapi juga melalui keseimbangan sosial dan peluang saksama. Dengan menyediakan ruang sensori, ia mencerminkan konsep ekonomi kebajikan, iaitu memastikan semua golongan masyarakat termasuk yang kurang berkemampuan, mendapat akses kepada kemudahan yang meningkatkan kualiti hidup.

# data[].attributes.body
iv. Kesopanan dan Kesusilaan

Dalam lagu "7 Nasihat", nilai kesopanan dan kesusilaan dapat dilihat dengan jelas melalui mesej yang disampaikan dalam liriknya. Lagu ini mengajak pendengar supaya sentiasa menjaga tingkah laku, berfikir sebelum bercakap atau bertindak serta menghormati orang lain tanpa mengira kedudukan. Ia juga menekankan supaya tidak bersikap sombong apabila mencapai kejayaan dan sentiasa bersyukur dengan rezeki yang diterima. Selain itu, lagu ini menggalakkan kita berpegang pada ajaran agama dan memelihara adat serta budaya, yang merupakan asas agama dan memelihara adat serta budaya, yang merupakan asas kepada kesusilaan masyarakat. Unsur tradisional yang dipersembahkan turut mencerminkan penghormatan terhadap warisan bangsa, menjadikan lagu ini bukan sekadar hiburan tetapi juga wadah penyampaian nilai murni.

# data[].attributes.body
iii. Keluhuran Perlembagaan

Bagi prinsip rukun negara yang ketiga iaitu keluhuran perlembagaan, lirik lagu "Gemilang" ini menekankan usaha untuk mencapai kejayaan bersama-sama yang selari dengan hak dan peluang sama rata yang dijamin dalam Perlembagaan Malaysia. Tambahan pula, lagu ini dipersembahkan oleh artis yang pelbagai latar seperti lagenda Ella, artis muda Naim Daniel dan artis hiphop Yonnyboi. Ini melambangkan prinsip perpaduan dan kesamarataan dalam perlembagaan. Walaupun lagu ini bukan lagu patriotik tetapi persembahan ini memberikan wujudnya rasa bangga dan kebersamaan untuk memelihara keharmonian negara.

# data[].attributes.body
1. Falsafah Rukun Negara

# data[].attributes.body
TUGASAN 18/8 : KESINAMBUNGAN BAKI FALSAFAH

# data[].attributes.body
i. Falsafah Teknologi

Dalam persembahan AJL35, hampir semua persembahan boleh dikaitkan dengan falsafah teknologi. Persembahan yang mempunyai LED, pencahayaan digital, kesan visual 3D dan sistem audio menarik yang digunakan bagi memberikan impak yang lebih besar kepada penonton. Keadaan covid 19 terjadi, mereka masih mampu memberikan persembahan yang terbaik melalui kecanggihan teknologi zaman kini. Penonton di rumah dapat melihat persembahan yang menarik walupun hanya melalui televisyen. AJL35 telah menampilkan seni muzik yang berkembang yang menjadikan setiap persembahan lebih hidup, interaktif dan bermakna. Antara persembahan yang paling jelas memperlihatkan kaitan dengan falsafah teknologi ialah Azlan & The Typewriter. Persembahan mereka menggunakan paparan LED, pencahayaan dramatik dan kesan multimedia. Kesimpulannya, keseluruhan persembahan AJL35 adalah bukti nyata bagaimana falsafah teknologi diaplikasikan dalam seni muzik. Teknologi telah mengubah cara penonton menikmati persembahan bukan hanya melalui lagu dan pakaian tetapi teknologi canggih zaman kini.

# data[].attributes.body
i. Aspek Hubungan Harmoni

Penyanyi-penyanyi menunjukkan ekspresi yang penuh semangat. Gerakan mereka yang selari serta interaksi saling menyokong antara satu sama lain dapat mewujudkan suasana yang harmoni. Hal ini selaras dengan Falsafah Sejahtera iaitu hubungan harmoni yang menekankan kepentingan kesepaduan dan kerjasama demi kesejahteraan semua.

# data[].attributes.body
i. Kepercayaan Kepada Tuhan

Melalui persembahan lagu ‘Gundah’, muzik dan pencahayaan menggambarkan rasa sedih dan gelisah. Kemunculan cahaya di penghujung persembahan melambangkan harapan dan kekuatan yang lahir daripada Kepercayaan kepada Tuhan. Hal ini selaras dengan Falsafah Rukun Negara iaitu Kepercayaan kepada Tuhan yang mengajar kita untuk berpegang kepada Tuhan ketika menghadapi ujian hidup.

# data[].attributes.body
i. Persembahan tarian ini melibatkan penggunaan pergerakan kaki dan tangan yang aktif seperti melompat, menghayun tangan dan berpusing mengikut rentak muzik. Aktiviti fizikal seperti ini bukan sahaja membantu meningkatkan kecergasan badan, malah menguatkan otot kaki dan tangan, memperbaiki koordinasi dan meningkatkan keseimbangan tubuh. Selain itu, ia juga mendorong gaya hidup sihat melalui aktiviti yang menyeronokkan. Elemen ini selari dengan aspek perkembangan jasmani dalam Falsafah Pendidikan Kebangsaan, yang menekankan pembentukan individu yang sihat, bertenaga dan seimbang dari segi fizikal untuk menyokong kesejahteraan keseluruhan.

# data[].attributes.body
Name: Nur Ain Binti Azha

Id: AM2412017252

# data[].attributes.body
Nama : SITI NUR AS'SYUAIZAH BINTI AS'ASRI

NO ID : AM2412017706

# data[].attributes.body
NAMA : NURUL AKASHAH BINTI SAIPUL NIZAM

ID : AM2412017224

# data[].attributes.body
Name : Nur Dayini Nadhirah Binti Mohd Rizal

Id : AM2412018115